OpenLLM-France/wikimedia huggingface dataset:
# Mataró

Mataró és un municipi i cap de la comarca del Maresme, al vessant de mar de la Serralada Litoral.

## Dites populars

* A Mataró, caps de bou.
* A més a més, no hi ha terra com Granollers, i per millor, la de Mataró, i per no haver de fer res, la de Montornès.
* Ai, senyor, tanta roba i tan poc sabó, i tan neta que la volen aquests porcs de Mataró!
* Bon Déu de Mataró, estima les dones i els homes no.
* La merda de Mataró és la millor.
* La Santa de Mataró, que cura aquell que està bo.
* Les gallines d'Argentona van a pondre a Mataró.
* Senyor de Mataró que mata les dones en un racó.
* Si vols saber què és calor, vés per les Santes a Mataró.
* Terrassa mala raça, Sabadell mala gent, Barcelona són gitanos i Mataró bona gent.
* Valga'm Déu de Mataró!, mateu les dones i els homes no.

## Frases fetes

* Ai! bon Déu de Mataró, amic de les dones i dels homes, no.
          Exclamació festiva i humorística.
* Ai, bon Déu de Mataró!, sóc a l'ombra i tinc calor.
* Caps grossos de Mataró.
    (var.) Cap de bou de Mataró.
* (Ésser) Com l'àguila de Mataró.
          Aplicat a les coses que un cop fetes no serveixen pel que se les destinava.
* Fer com els alcaldes de Mataró, que l'un acompanyava l'altre.

## Referències

* 1 2 3 4 5 6 7 8 9 Parés i Puntas, 1999, p. 475-524.
* 1 2 Pàmies i Riudor, Víctor. «Mataró». Paremiologia tòpica. l'autor, cop. 2010. [Consulta: 26 setembre 2013].
* ↑ Fontana i Tous, Joan; Ugarte i Ballester, Xus «"Quan el Montseny és florit..." Representació Paremiològica de la comarca d'Osona a l'enquesta "Els refranys més usuals de la llengua catalana"». Ausa, Vol. 27, Núm. 177, (2016), pàg. 673–691. ISSN: 2014-1246 [Consulta: 26 gener 2018].
* 1 2 Cinc mil refranys catalans i frases fetes populars, 1965.
* 1 2 3 Amades, Joan «Refranys geogràfica». Butlletí del Centre Excursionista de Catalunya, Vol. 47, núm. 507, (desembre 1937), pàg. 187-194 [Consulta: 8 març 2014].

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* l'Ajuntament de Mataró - Lloc web oficial
# Massalavés

Massalavés és un municipi del País Valencià, a la comarca de la Ribera Alta.

## Dites populars

* A Massalavés no tornes més.
* En Massalavés, no et fies del pes ni compres res.
* En Massalavés tenen el cul al revés.
* Si vols ser ric, ves-te'n a Alberic; si vols ser més, a Massalavés.

## Referències

* 1 2 3 Sanchis Guarner, 1983, p. 128, Vol. 5. Sector central interior.
* ↑ Sanchis Guarner, 1983, p. 121, Vol. 5. Sector central interior.

## Bibliografia

* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.

## Enllaços externs

* l'Ajuntament de Massalaves - Lloc web oficial
# Massamagrell

Massamagrell és un municipi del País Valencià que es troba a la comarca de l'Horta Nord.

## Dites populars

* En Massamagrell cadascú fuma del d'ell.

## Referències

* ↑ Alcover, Antoni M.; Moll, Francesc de B. «Ell». A: Diccionari català-valencià-balear. Barcelona: IEC, 2002.
# Mateo Alemán

Mateo Alemán (castellà: Mateo Alemán y de Enero) (Sevilla, setembre 1547 - Ciutat de Mèxic, 1614) fou un escriptor castellà d'ascendència hebrea.

## Citacions

* Ha de desitjar qualsevol home viure per saber i saber per viure bé.
    (en castellà) Debe desear todo hombre vivir para saber y saber para bien vivir.
* La contrària fortuna fa als homes prudents.
    (en castellà) La contraria fortuna hace a los hombres prudentes.
* La joventut no és un temps de la vida, és un estat de l'esperit.
    (en castellà) La juventud no es un tiempo de la vida, es un estado del espíritu.
* On la força oprimeix, la llei es trenca.
    (en castellà) Donde la fuerza oprime, la ley se quiebra.
* Qui vol mentir, enganya i qui vol enganyar, menteix.
    (en castellà) Quien quiere mentir, engaña y el que quiere engañar, miente.

## Referències

* 1 2 3 4 5 Señor, 1999.

## Bibliografia

* Señor, Luis. Diccionario de citas. 2a ed. Madrid: Espasa, 1999. ISBN 8423994155.
# Massanassa

Massanassa és un municipi valencià de la comarca de l'Horta Sud.

## Dites populars

* Catarroja i Massanassa, Poble Nou i Sedaví, és en eixos quatre pobles on fan les botes de vi.
* En Massanassa, tot es pren a guasa.

## Referències

* 1 2 Sanchis Guarner, 1983, p. 109-110, Vol. 4. Sector central litoral.

## Bibliografia

* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.

## Enllaços externs

* Ajuntament de Massanassa
# Matamala

Matamala (oficialment i en francès Matemale) és una vila i municipi del Capcir i comuna francesa dels Pirineus Orientals.

## Corrandes

* Les minyones de Matamala, / diuen que valen pas res, / porten flocs a les sabates / per enganyar els forasters!(català arcaic)
       Les minyones de Tuhir.

## Referències

* ↑ Gual, 1973, p. 44.

## Bibliografia

* Gual, Raymond «Chansons Populaires Catalanes (2a sèrie)». Terra Nostra, 9, (1973).

## Enllaços externs

* Matamala - Lloc web oficial
# Cervià de les Garrigues

Cervià de les Garrigues és un municipi de la comarca de les Garrigues.

## Dites populars

* Cervià, bona gent, bon bestià.
* Cervià en una fondada, l'Albi amb el seu castell, la Pobla molt amagada, en un turó el Vilosell, i Vinaixa ben situada.
* L'Albi amb el seu castell; la Pobla, molt amagada; Juncosa, enmig del món, i Cervià, en una fondada.
* A Cervià, esquirols.

## Referències

* 1 2 3 Pàmies i Riudor, Víctor. «Cervià de les Garrigues» (en català). Paremiologia catalana comparada digital, 2020-.
* ↑ Parés i Puntas, 1999, p. 481.

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* Cervià de les Garrigues - Lloc web oficial
# Charles De Coster

Charles De Coster (Munic, 27 d'agost de 1827 - Ixelles, 7 de maig de 1879) fou un periodista i escriptor belga francòfon.

## Citacions

* És un acord sobirà entre els prínceps d'ajudar-se mutuament contra els pobles.
    (en francès) C'est un accord souverain entre princes de s'entr'aider contre les peuples.
       La légende d'Ulenspiegel, 1867.

## Referències

* ↑ «La légende d'Ulenspiegel». DBNL, Digitale Bibliotheek voor de Nederlandse Letteren. Arxivat de l'original el 1458502409. [Consulta: 14 desembre 2016].
# Charles-Joseph de Ligne

Charles-Joseph Lamoral, 7è príncep de Ligne (Brussel·les, 12 de maig de 1735 - Viena, 13 de desembre de 1814) fou un mariscal dels exèrcits imperials, diplomàtic al servei de l'emperador i home de lletres dels Països Baixos austríacs.

## Citacions

* S'il y a beaucoup de coquins en ce monde, il y a aussi beaucoup de coquines / Si hi ha força murris en aquest món, també hi ha força múrries
* J'aime mieux les gens bornés tout-à-fait que les demi-éclairés / M'estimo més els curts de gambals que no pas els mig il·luminats.
* La mauvaise humeur est comme une mauvaise herbe qui mange tout, et empêche tout ce qui est bon, en plantes et en semences de grandir, et par conséquent de se reproduire et de profiter / El mal humor és com una mala herba que s'ho menja tot, i impedeix de créixer tot allò que és bo, tant en plantes com en llavors, i per tant, les impedeix de reproduir-se i treure'n profit.
* La philosophie est l'arrière-garde des malheurs, des goûts et des passions / La filosofia és la rereguarda de les desgràcies, els gustos i les passions.
* On ne réfléchit au passé et à l'avenir que pour gâter le présent / Només pensem en el passat i el futur per espatllar el present.
* L'indifférence pour la gloire est incompatible avec l'élan du génie qui fait voler à la victoire / La indiferència per a la glòria és incompatible amb l'impuls del geni que fa volar a la victòria.
* Il y a beaucoup d'esprit dans la bonté, elle suppose plus de pénétration que le blâme / Hi ha força esperit en la bondat. Suposa més penetració que la culpa.
* Il vaut bien mieux avoir de l'imagination que de la mémoire / Val més tenir imaginació que memòria.
* La meilleure séduction est de n'en employer aucune / La millor seducció és no fer-ne servir cap
* Malheur aux gens qui n'ont jamais tort; ils n'ont jamais raison / Ai dels que mai no s'equivoquen; mai no tenen raó.
* Il y a deux espèces de sots: ceux qui ne doutent de rien et ceux qui doutent de tout / Hi ha dos tipus de babaus: els que no dubten de res i els que dubten de tot.
* J'avance dans l'hiver à force de printemps / Avanço en l'hivern a còpia de primaveres.
* L'enthousiasme est le plus beau des défauts / L'entusiasme és el més bonic dels defectes.

## Referències

* https://www.dicocitations.com/auteur/2726/Charles_Joseph_prince_de_Ligne.php
# Charles Barkley

Charles Wade Barkley (Leeds, Alabama, 20 de febrer de 1963) és un exjugador de bàsquet professional estatunidenc.

## Citacions

* De vegades aquella llum al final del túnel és un tren.
    (en anglès) Sometimes that light at the end of the tunnel is a train.
* L'única diferència entre un bon o mal tir és si entra o no a la cistella.
    (en anglès) The only difference between a good shot and a bad shot is if it goes in or not.
* La gent pobre no pot refiar-se del govern per a que vingui a ajudar-la en temps de necessitat. Heu d'educar-vos, després ningú no podrà controlar el vostre destí.
    (en anglès) Poor people cannot rely on the government to come to help you in times of need. You have to get your education. Then nobody can control your destiny.
* No genero controvèrsies. Hi són allà abans de que obri la boca. Només provoco que cridin la vostra atenció.
    (en anglès) I don't create controversies. They're there long before I open my mouth. I just bring them to your attention.
* No conec res d'Angola però sé que tenen un problema.
    (en anglès) I don't know anything about Angola, but I know they're in trouble.
       Declaracions prèvies al partit de bàsquet dels Estats Units contra Angola als Jocs Olímpics de Barcelona, 26 de juliol de 1992.

## Referències

* 1 2 3 Pine, 2012.
* 1 2 «Classic NBA Quotes: Charles Barkley». NBA Encyclopedia. Arxivat de l'original el 1555087406. [Consulta: 12 abril 2019].

## Bibliografia

* Pine, Joslyn (ed.). Book of African-American Quotations. Newburyport: Dover Publications, 2012. ISBN 9780486112442.
# Charles Darwin

Charles Robert Darwin (Shrewsbury, 12 de febrer de 1809 — Downe, Kent, 19 d’abril de 1882) fou un naturalista anglès.

## Citacions

* Sóc un ferm creient que sense especulació no hi ha cap bona i original observació.
    (en anglès) I am a firm believer, that without speculation there is no good and original observation.
       Carta a A. R. Wallace, 22 de desembre de 1857.
* L'amor per a tots els éssers vius és el més noble atribut de l'home.
    (en anglès) The love for all living creatures is the most noble attribute of man.
       L'Origen de les espècies, 1859.
* Els animals, que hem convertit en els nostres esclaus, no ens agrada considerar-los iguals que nosaltres.
    (en anglès) Animals, whom we have made our slaves, we do not like to consider our equal.
       L'Origen de les espècies, 1859.
* Si no hi ha dubtes, no hi ha progrés.
    (en anglès) Without doubting there could be no progress.
       The Descent of Man, 1871.
* No hi ha cap diferència fonamental entre l'home i els animals en la seva capacitat de sentir plaer i dolor, felicitat i misèria.
    (en anglès) There is no fundamental difference between man and animals in their ability to feel pleasure and pain, happiness, and misery.
       The descent of man, and selection in relation to sex, cap. II, 1871.
* La humanitat envers els animals inferiors és una de les virtuts més nobles de què està dotat l'home, i es tracta de l'última etapa del desenvolupament dels sentiments morals. És només quan ens preocupem de tot el conjunt del ésser sensibles que la nostra moralitat arriba al seu punt àlgid.
    (en anglès) Humanity to the lower animals, seems to be one of the latest moral acquisitions [...] This virtue, one of the noblest with which man is endowed, seems to arise incidentally from our sympathies becoming more tender and more widely diffused, until they are extended to all sentient beings.
       The descent of man, and selection in relation to sex, cap. III, 1871.
* L'amistat d'un home és una de les millors mesures per saber el seu valor.
    (en anglès) A man's friendships are one of the best measures of his worth.
       The Expression of the Emotions in Man and Animals, 1872.

## Referències

* 1 2 3 4 5 «Darwin, dubtes i progrés». Catorze. Cultura viva, 19-04-2016. Arxivat de l'original el 1673111767. [Consulta: 11 febrer 2017].
* ↑ Darwin, Charles. Darwin on Evolution: Words of Wisdom from the Father of Evolution. New York: Skyhorse Publishing, 2015. ISBN 9781632208903.
* ↑ Lenoir, 2018.

## Bibliografia

* Lenoir, Fréderic. Carta oberta als animals (i als qui se'ls estimen). LA Bisbal d'Empordà: Edicions Sidillà, 2018. ISBN 9788494748424.

## Enllaços externs

* Charles Darwin Foundation (anglès) (castellà)
* Darwin Online (anglès)
* Darwin Correspondence Project (anglès)
# Charles Bukowski

Charles Bukowski (Andernach, Renània, 16 d'agost de 1920 — Los Angeles, Califòrnia, 9 de març de 1994) fou un escriptor i poeta estatunidenc d'origen alemany.

## Citacions

* Algunes persones mai es tornen boges. Quines horribles vides han de portar.
    (en anglès) Some people never go crazy. What truly horrible lives they must lead.
* El geni hauria de ser l'habilitat per dir una cosa profunda d'una forma senzilla.
    (en anglès) Genius might be the ability to say a profound thing in a simple way.
* Ésser jove és l'única religió.
    (en anglès) To be young is the only religion.
* Som aquí per beure cervesa. Som aquí per matar a la guerra. Som aquí per riure dels estranys i viure les nostres vides fins que la Mort decideixi emportar-se'ns.
    (en anglès) We are here to drink beer. We are here to kill war. We are here to laugh at the odds and live our lives so well that Death will tremble to take us.
* Gairebé tothom neix com un geni i és enterrat com un idiota.
    (en anglès) Almost everybody is born a genius and buried an idiot.
       Notes of a Dirty Old Man, 1969.
* Si vols saber qui són els teus amics, aconsegueix una sentència de presó.
    (en anglès) If you want to know who your friends are, get yourself a jail sentence.
       Notes of a Dirty Old Man, 1969.

## Referències

* 1 2 3 4 «Charles Bukowski Birthday: 7 Of the Famous Author's Best Quotes». Huffington Post. TheHuffingtonPost.com, 16-08-2013. [Consulta: 1 setembre 2013].
* 1 2 Andrews, Robert. The new Penguin dictionary of modern quotations. London: Penguin Books, 2003. ISBN 9780140514438.
# Cesare Pavese

Cesare Pavese (Santo Stefano Belbo, 9 de setembre de 1908 - Torí, 27 d'agost de 1950) fou un poeta i novel·lista italià.

## Citacions

* L'origen de tots els pecats és el sentit d'inferioritat, també anomenada ambició.
    (en italià) L'origine di tutti i peccati è il senso d'inferiorità – detto altresì ambizione.
       L'ofici de viure (1952), 19 de setembre de 1938.

## Referències

* ↑ Pavese, 2016.

## Bibliografia

* Pavese, Cesare. L'ofici de viure. Barcelona: Anagrama, 2016. ISBN 9788433915382.
# Charles Aznavour

Charles Aznavour, nom artístic de Shahnour Varenagh Aznavurian, (París, 22 de maig de 1924) és un cantant, compositor i actor francès, d'origen armeni.

## Citacions

* La làpida més bella només cobreix un cadàver.
    (en francès) La plus belle pierre tombale ne couvre qu'un cadavre.
* Quan escric una cançó d'amor, no penso pas en algú sinó en les frases que vull dir.
    (en francès) Quand j'écris une chanson d'amour, ce n'est pas en pensant à quelqu'un mais aux phrases que je vais dire.
       Le Figaro, 5 de setembre de 2011.
* Desitjo l'impossible: l'Acadèmia Francesa.
    (en francès) J'aurais aimé l'impossible: l'Académie française.
       Radio Télévision Suisse, 29 de setembre de 2014.

### Cançons

* Mai reculls els sentiments que sembres.
    (en francès) Car on ne récolte jamais / Que les sentiments que l'on sème.
       Il te suffisait que je t'aime., 1964.

## Referències

* 1 2 3 4 «Charles Aznavour a dit...». Evene. Arxivat de l'original el 1511534226. [Consulta: 15 desembre 2016].
# Petra (Mallorca)

Petra és una vila i municipi de la comarca del Pla de Mallorca.

## Dites populars

* A Petra el dimoni s'hi va retre. I de Manacor s'en va fer por.
    (var.) A Petra, el dimoni s'hi va retre.

## Frases fetes i locucions

* No farà Petra.
          Es diu d'una persona que és considerada curteta d'enteniment o d'iniciatives, incapaç de fer coses gaire importants.

## Referències

* ↑ Pàmies i Riudor, Víctor. «Paremiologia tòpica». L'autor, cop. 2010-. [Consulta: 12 octubre 2024].
* 1 2 Alcover, Antoni M.; Moll, Francesc de B. «Petra». A: Diccionari català-valencià-balear. Barcelona: IEC, 2002.

## Enllaços externs

* l'Ajuntament de Petra - Lloc web oficial
# Peu

Un peu és una estructura biològica i la part final de les extremitats inferior, emprada per a la locomoció que es troba en molts animals.

## Dites populars

* Per xic peu, no cau lo cos.(Val.)
* Peus avesats a saltar, no saben segurs estar.
    (var.) Peus que estan molt fets a anar, no poden parats estar.
    (var.) Peus avesats a saltar, en caminar ja botegen.
* Peus calents, cap fresc, ventre lleuger i cos net.
* Peus de l'amo, fems a la terra.
          Qui vulgui vendre alguna cosa en dirà meravelles per tal d'aconseguir-ho, encara que sigui enganyant algú altre.
* Qui té peus, no digui coix.
* Qui té fred de peus, que se'ls escalfi.

## Frases fetes i locucions

* A peu.
          Caminant.
* A peu coix.
          Fent bots amb un sol peu i mantenint l'altre enlaire.
* A peu dret.
          Dret.
* A peu pla.
          Al mateix nivell.
* A peus junts.
          Amb fermesa.
* A peu de la lletra.
          Rigorosament, estrictament.
* Allargar més el peu que la sabata.
          Fer despeses superiors a les que admet la pròpia economia.
* Amb un peu enlaire.
          Sorprès.
* Anar amb peus de plom.
          Amb cura, delicadament.
* Arrossegar-se als peus d'algú.
    (var.) Besar els peus d'algú.
          Humiliar-se.
* Ballar amb un peu.
          Estar molt content.
* Calçar el mateix peu.
          Ser, dues persones, de la mateixa mena.
* Buscar tres peus al gat.
    (var.) Buscar cinc peus al gat.
          Complicar les coses.
* Defensar a peu i a cavall.
          Defensar-lo amb tots els mitjans disponibles.
* Donar peu.
          Establir les bases perquè passi alguna cosa.
* Entrar amb bon peu.
          Començar bé una cosa.
* Estar lligat de peus i mans.
          Trobar-se amb dificultats.
* Estirar més els peus que els llençols.
          Fer despeses superiors a les que admet la pròpia economia.
* Ficar els peus a la galleda.
          Espifiar-la.
* No tocar de peus a terra.
          Fantasejar.
* Poder-hi pujar de peus.
          Poder estar segur.
* Saber quin peu calça.
          No fiar-se'n.
* Tocar de peus a terra.
          Ser realista.
* Vell com l'anar a peu.
          Molt vell.

## Referències

* 1 2 3 4 5 6 7 Alcover, Antoni M.; Moll, Francesc de B. «peu». A: Diccionari català-valencià-balear. Barcelona: IEC, 2002.
* 1 2 3 4 5 Pàmies i Riudor; Víctor, 2012, p. 190.
* 1 2 3 4 5 6 7 8 9 Pàmies i Riudor; Víctor, 2012, p. 188.
* 1 2 3 4 5 6 7 8 9 10 11 12 13 Pàmies i Riudor; Víctor, 2012, p. 189.

## Bibliografia

* Pàmies i Riudor, Víctor. Dites.cat : Locucions, frases fetes i refranys del català (en català). Barcelona: Barcanova, 2012. ISBN 978-84-489-3041-7.
# Pi (arbre)

El pi (Pinus) és un arbre del gènere d'arbres perennifolis de la família de les pinàcies (avets, cedres i picees, entre altres). De fulles aciculars (agulles), monoics, amb flors estrobiliformes, que constitueixen cons o estròbils, les pinyes, i les quals contenen les llavors, els pinyons.

## Dites populars

* A pi xic, no cal escala.
* Per Sant Martí, la fulla cau del pi.
* Per Sant Martí, la pinya cau del pi.
* Per Sant Martí, la neu al pi.
* Per Sant Martí, la neu al pi; per Sant Andreu, la neu al peu; del peu al prat, tot està nevat.
* Per Sant Martí, la neu al pi; per Sant Andreu, pertot arreu.
* Per Sant Martí, la neu al pi; si no hi és al vespre hi és al matí.
* Per Sant Valentí, la garsa puja al pi.

## Frases fetes

* Dret com un pi.
          Ésser molt dret.
* Ésser alt (o més alt que) com un pi.
          Es diu d'una persona molt alta.
* Ésser més estret que una fulla de pi.
          Ésser molt avar.
* Poder-se embolicar amb una fulla de pi.
          Ésser una cosa molt petita, escassa o insignificant.
* Un cap com un bosc de pins.
          Cap molt abundós de cabells o molt despentinat.

## Referències

* 1 2 3 4 5 6 7 8 9 10 Alcover, Antoni M.; Moll, Francesc de B. «pi». A: Diccionari català-valencià-balear. Barcelona: IEC, 2002.
* 1 2 Amades, Joan. Costums populars de Barcelona. Barcelona: Centre Excursionista de Catalunya, 1931.
* ↑ Amades, Joan. Costumari català : el curs de l'any. Vol. I. Hivern. Barcelona: Salvat, 1950, p. 785.
# Picanya

Picanya és un municipi valencià de l'Horta Sud.

## Dites populars

* En Picanya, cadascú s'apanya.
* Torrent, Picanya i Paiporta, Benetússer i Alfafar, Poble-nou i Sedaví, Xirivella i Campanar.

## Referències

* ↑ Sanchis Guarner, 1983, p. 113, Sector central litoral.
* ↑ Sanchis Guarner, Manuel «Locucions Tòpiques Valencianes». Bolletí del Diccionari de la Llengua Catalana: revista de lingüística, folklore i literatura, Tom XVIII, Núm. 4, (juliol-agost 1936), pàg. 5-26 [Consulta: 26 gener 2018].

## Bibliografia

* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.

## Enllaços externs

* l'Ajuntament de Picanya - Lloc web oficial
# Petroni

Petroni, probablement Gai Petroni Àrbitre (en llatí Caius Petronius Arbiter) (Massilia, 27 - Cumes, 66), va ser un escriptor romà del segle I.

## Citacions

* La por fou la primera a crear els déus de la terra.
    (en llatí) Primus in orbe deos fecit timor.
       Fragmenta Petroniana, § XXII.
* Aquí els porcs caminen cuits.
    (en llatí) Hic porci cocti ambulant.
       Satiricó, § 45,4.
* Veus el poll en l'altre, i no veus en tu mateix la paparra.
    (en llatí) In alio peduclum vides, in te ricinum non vides.
       Satiricó, § 57,7.
* Si tens un as, vals un as.
    (en llatí) Assem habeas, assem valeas.
       Satiricó, § 77.6.
* La pobresa és germana del talent.
    (en llatí) Bonae mentis soror est paupertas.
       Satiricó, § 84.

## Referències

* 1 2 Peris i Juan, 2001.
* 1 2 3 Escolà Tuset, 1997, p. 77-129.

## Bibliografia

* Escolà Tuset, Josep M. Diccionari de llatinismes i expressions clàssiques. Barcelona: Edicions 62, 1997 (El Cangur ; 235). ISBN 8429742786.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.